Pilot+-+Internett+og+sikkerhet

Pilot - Internett og sikkerhet - Sammendrag
//Utstrakt bruk av detaljerte læringsutbytter i gjennomføring av undervisningsopplegget//

Om kurset
Internett og sikkerhet (ISH) undervises ved HIST hvert semester som fjernundervisning og i høstsemesteret også for campusstudenter. Kurset har 6 studiepoeng og er bygd opp med 12 leksjoner med tilhørende øvinger. Kurset pleier å ha om lag 40 campusstudenter og 30 studenter i fjernundervisning. Vurderingsformen har vært tradisjonell skriftlig eksamen uten hjelpemidler med varighet 3 timer. Emnet er kunnskapsbasert, dvs det har ingen ferdighets- eller generelle (holdnings-) læringsutbytter.

Forberedelser
ISH var tidligere beskrevet med "vanlige" læringsmål som uttrykte lærerens intensjoner og omtale av hva kurset omhandlet. I forberedelsene til pilot ble læringsmålene grundig omarbeidet til detaljerte læringsutbytteformuleringer (LUF-er). Emnet fikk 29 detaljerte LUF-er, som ble sammenfattet i 5 overordnede læringsutbytter for hele emnet. Læringsutbyttene ble også skrevet inn i leksjonene, altså det skriftlige læremateriellet, på formen "du skal kunne dette når du har lest det følgende". Tanken var at LUF-ene ikke skulle eksistere på siden av læremateriellet.


 * Verktøy/metode**
 * Til hver leksjon skulle hver student skrive en personlig formulering ("svar") på hvert læringsutbytte. Det ble oppfordret til å sammenlikne disse med hva andre studenter hadde skrevet, men ikke satt i system.
 * Det ble gjennomført en spørreundersøkelse i slutten av semesteret om i hvilken grad alle læringsutbyttene var nådd hos den enkelte. Dette ble brukt til å fokusere repetisjon på utvalgte tema.
 * Til eksamen ble om lag halvparten av læringsutbyttene direkte omformulert til oppgaver som skulle besvares.

Til syvende og sist er det vel sluttkarakteren som teller? I hvert fall er det en enkel målefaktor, selv om det er mange usikkerhetsfaktorer i så små utvalg som en gruppe på 30 studenter. Jeg må få komme tilbake med sammenlikninger når jeg har innhentet statistikk fra tidligere år.
 * Resultater**

Refleksjoner

 * Som en følge av arbeidet med å lage detaljerte LUF-er opplevdes det også enklere å fokusere i undervisning og øving på hva som var viktig å lære i kurset, i hvert fall sett fra faglærers side. Det ligger jo nødvendigvis en tankeprosess bak LUF-ene: Hva er det egentlig viktig å kunne av det vi gjennomgår?
 * Innholdet i kurset gjennomgår noe endring fra et semester til neste, og da er det en jobb å oppdatere LUF-ene når de brukes på flere steder.
 * Det ble gitt muntlige tilbakemeldinger fra studenter på at det var enkelt å forholde seg til et kurs hvor man så tydelig ble fortalt hva man skulle kunne og hva man ville bli testet på.

Kildemateriale

 * Det er knyttet en del læremateriell og lenkesamlinger til //Internett og sikkerhet// på åpen wiki: fagwiki-ish.wikispaces.com
 * Læringsutbytter som er definert i faget ligger også på denne wikien, her er direkte lenke til Læringsutbytter